text: Nu svarer kommunen også søndag
  02 februar 2014 kl. 12.02
  Hotline Syddanmark er et nyt kommunalt samarbejde, som 19 af kommunerne i Region Syddanmark står bag. Fra søndag aften kan du ringe til Hotline frem til kl. 21.00 hver aften, undtagen fredag og lørdag, og få en , kommunal medarbejder i røret.
  Enkelte kommuner har valgt at stå udenfor den nye kommunale hotline, der bygger på erfaringer fra Region Midtjylland, hvor alle kommuner - deriblandt Horsens og Hedensted - har haft en fælles hotline siden juli sidste år.
   - Se mere om Hotline Syddanmark
  - Ideen bag samarbejdet er, at vi gerne vil give borgerne endnu bedre mulighed for klare sig digitalt via de kommunale hjemmesider. Men vi ved også, at borgerne nogle gange har behov for hjælp ? også udenfor vores åbningstider. Derfor har vi etableret Hotline Syddanmark, hvor borgerne altid kan få hjælp efter åbningstiden, siger borgerservicechef Jens Erik Morthensen, Esbjerg kommune.
  De deltagende kommuner skiftes til at passe hotlinen, som på premieredagen søndag besvares på Fyn hos Odense Kommune.
  De 19 kommuner bag initiativet har etableret en vagtordning, således borgerne kan ringe til hotline-nummeret fra kommunerne har lukket deres telefoner og frem til kl. 21.00 om aftenen.
  For at komme i kontakt med den nye hotline ringer man til et fælles nr: 70 20 40 21! Hotlinetelefonen bemandes på skift af de 19 syddanske kommuner i åbningstiden, som er hver aften fra kl. 15-21 ? undtagen fredag og lørdag. Der vil også være viderestilling fra de deltagende kommuners hovednumre.
   - Se mere om den midtjyske hotline
  